Luonnos: neuvoston päätös EY–Färsaaret-sekakomiteassa esitettävästä yhteisön kannasta päätöksen N:o 1/2001 muuttamiseen siltä osin kuin se koskee Färsaarten kalatautien valmiussuunnitelman hyväksymistä ja Färsaarten ottamista mukaan eläintautien ilmoitusjärjestelmään /* KOM/2005/0176 lopull. - ACC 2005/0065 */





Bryssel 29.4.2005 KOM(2005) 176 lopullinen 2005/0065 (ACC) Luonnos: NEUVOSTON PÄÄTÖS EY–Färsaaret-sekakomiteassa esitettävästä yhteisön kannasta päätöksen N:o 1/2001 muuttamiseen siltä osin kuin se koskee Färsaarten kalatautien valmiussuunnitelman hyväksymistä ja Färsaarten ottamista mukaan eläintautien ilmoitusjärjestelmään. (komission esittämä) PERUSTELUT 1. Eläinlääkintää käsittelevä alaryhmä piti 24. elokuuta 2004 Brysselissä kokouksen, jossa keskusteltiin komissiolle esitetystä Färsaarten vesiviljeltyjä eläimiä koskevasta terveyssuunnitelmasta. Komission asiantuntijat sekä jäsenvaltioiden Potsdam-ryhmä pitivät sitä hyväksyttävänä. 2. Eläinlääkintää käsittelevä alaryhmä keskusteli myös käytännön seikoista, jotka koskevat Färsaarten ottamista mukaan eläintautien ilmoitusjärjestelmään (ADNS), ja sopi siihen liittyvistä menettelyistä. 3. Kokouksessa sovittiin suosituksesta EY–Färsaaret-sekakomitean päätöksen N:o 1/2001 muuttamiseksi siten, että vahvistetaan muodollisesti kalatautien valmiussuunnitelman hyväksyminen. Kyseisen valmiussuunnitelman yhteydessä käytetään yhteisössä standardisoimatonta rokotetta, ja suunnitelmaan sisältyy ISA-tautia koskeva poistamisohjelma. Muutosten tarkoituksena on myös varmistaa, että tieto tautitapauksista tulee komissiolle eläintautien ilmoitusjärjestelmän kautta samalla tavoin kuin jäsenvaltioiden osalta. 4. Liitteenä olevassa luonnoksessa EY–Färsaaret-sekakomitean päätökseksi säädetään päätöksen N:o 1/2001 muuttamisesta. Viimeksi mainittu päätös sisältää Brysselissä 6. joulukuuta 1996 allekirjoitettua Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan soveltamissäännökset. 5. Neuvostoa pyydetään sen vuoksi hyväksymään liitteenä oleva päätösluonnos, joka koskee EY–Färsaaret-sekakomiteassa esitettävää yhteisön kantaa Färsaarten kalatautien valmiussuunnitelman hyväksymiseen ja Färsaarten ottamiseen mukaan EY:n eläintautien ilmoitusjärjestelmään. 2005/0065 (ACC) Luonnos: NEUVOSTON PÄÄTÖS EY–Färsaaret-sekakomiteassa esitettävästä yhteisön kannasta päätöksen N:o 1/2001 muuttamiseen siltä osin kuin se koskee Färsaarten kalatautien valmiussuunnitelman hyväksymistä ja Färsaarten ottamista mukaan eläintautien ilmoitusjärjestelmään. EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan toisen alakohdan kanssa, ottaa huomioon komission ehdotuksen, sekä katsoo seuraavaa: (1) Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan 2 artiklassa määrätään, että sopimuksen 31 artiklassa perustettu sekakomitea laatii ehdot eläinlääkintää koskevan yhteisön lainsäädännön soveltamiselle Färsaarilla. (2) Sekakomitea on tehnyt 31 päivänä tammikuuta 2001 päätöksen N:o 1/2001 Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan soveltamissäännöksistä[1]. (3) Sekakomitean eläinlääkintää käsittelevä alaryhmä suosittelee, että päätöstä N:o 1/2001 muutetaan siten, että hyväksytään Färsaarten kalatautien valmiussuunnitelma ja otetaan Färsaaret mukaan eläintautien ilmoitusjärjestelmään (ADNS), ON PÄÄTTÄNYT SEURAAVAA: Ainoa artikla Liitteenä olevassa sekakomitean päätösluonnoksessa määritellään 6 päivänä joulukuuta 1996 allekirjoitetun sopimuksen[2] nojalla perustetussa sekakomiteassa vahvistettava yhteisön kanta Färsaarten kalatautien valmiussuunnitelman, jonka yhteydessä käytetään yhteisössä standardisoimatonta rokotetta ja johon sisältyy ISA-tautia koskeva poistamisohjelma, hyväksymiseen ja sen varmistamiseen, että tieto tautitapauksista tulee komissiolle eläintautien ilmoitusjärjestelmän kautta samalla tavoin kuin jäsenvaltioiden osalta. Tehty Brysselissä Neuvoston puolesta Puheenjohtaja Ehdotus: EY–FÄRSAARET-SEKAKOMITEAN PÄÄTÖS, Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan soveltamissäännöksistä tehdyn päätöksen N:o 1/2001 muuttamisesta EY–FÄRSAARET SEKAKOMITEA, joka ottaa huomioon Euroopan yhteisön sekä Tanskan hallituksen ja Färsaarten maakuntahallituksen välisen kirjeenvaihtona tehdyn sopimuksen, ottaa huomioon sopimusta täydentävän eläinten terveyttä koskevan pöytäkirjan[3] ja erityisesti sen 2 artiklan ensimmäisen virkkeen, sekä katsoo seuraavaa: (1) Färsaaret esitteli Brysselissä 24 päivänä elokuuta 2004 pidetyssä EY–Färsaaret-sekakomitean eläinlääkintää käsittelevän alaryhmän kokouksessa kalatautien valmiussuunnitelmansa sekä ISA-tautia koskevan poistamisohjelmansa; EY:n asiantuntijat pitivät molempia asiakirjoja yhteisön sääntöjen mukaisina ja siksi hyväksyttävinä. (2) Eläinlääkintää käsittelevä alaryhmä suositteli myös Färsaarten ottamista mukaan EY:n eläintautien ilmoitusjärjestelmään (ADNS). (3) Sen vuoksi eläinlääkintää käsittelevä alaryhmä suositteli, että EY–Färsaaret-sekakomitean päätöstä N:o 1/2001 muutetaan vastaavasti, ON PÄÄTTÄNYT SEURAAVAA: 1 artikla Muutetaan EY–Färsaaret-sekakomitean päätös N:o 2001/1 seuraavasti: 1. Lisätään 7 artiklaan uusi 3 kohta seuraavasti: ”3. Färsaaret soveltaa neuvoston direktiiviä 82/894/ETY[4] ja se osallistuu eläintautien ilmoitusjärjestelmään (ADNS). Komissio ja Färsaarten viranomaiset sopivat Färsaarten osallistumista koskevista käytännön järjestelyistä.” 2. Korvataan 11 artiklan 1 kohdan kolmas alakohta seuraavasti: ”Färsaaret on jättänyt eläinlääkintää käsittelevälle alaryhmälle hyväksyttäväksi valmiussuunnitelman asetuksen 93/53/ETY 15 artiklan mukaisesti. Valmiussuunnitelma sisältää direktiivin 93/53/ETY 6 artiklan mukaisen poistamisohjelman. Syyskuussa 2004 jätetty valmiussuunnitelma ja poistamisohjelma hyväksytään yhdessä suunnitelmassa esitettyjen rokotusmenettelyjen kanssa. Suunnitelman seuraavat päivitykset on jätettävä komissiolle hyväksyttäväksi sen jälkeen, kun jäsenvaltioille on annettu niistä tieto pysyvässä eläinlääkintäkomiteassa.” 3. Poistetaan 11 artiklan 2 kohta. 2 artikla Tämä päätös tulee voimaan sen tekemistä seuraavan kuukauden ensimmäisenä päivänä. Tehty Brysselissä Sekakomitean puolesta Puheenjohtaja [1] EYVL L 46, 16.2.2001, s. 24. [2] EYVL L 53, 22.2.1997, s. 2. [3] EYVL L 305, 30.11.1999, s. 25. [4] EYVL L 378, 31.12.1982, s. 58.